Μεταξύ των σπονδύλων (τα οστά της σπονδυλικής στήλης) υπάρχουν κάποια «μαξιλαράκια», τα οποία ονομάζονται μεσοσπονδύλιοι δίσκοι.  Εξωτερικά αποτελούνται από τον ινώδη δακτύλιο, ο οποίος είναι σκληρός και περιβάλλει τον πηκτοειδή πυρήνα που έχει μορφή σαν τζελ. Χάρη στην ελαστικότητά του, οι μεσοσπονδύλιοι δίσκοι  λειτουργούν ως «αμορτισέρ» της σπονδυλικής στήλης, απορροφώντας κραδασμούς και επιτρέποντας κινήσεις που μας κάνουν πιο ευλύγιστους.